o
Oletteko iloisia? Millaista oli ylistää?
Ilmestyikö Jumala?
Joku sanoi, että jos Jumala ilmestyy ja säilyt hengissä, -
Jumalan suosio lepää ylläsi.
Hienosti sanottu.
Se sopii minulle.
Meillä oli upea johtajien kokous aamulla.
Oli hienoa kuulla todistuksia.
Rohkaisin heitä ja profetoin heille.
Kevin alkoi perjantaina laulaa, ja jonkun sokea silmä parantui.
Joku sai kuulonsa takaisin. Kevin, laulapa minullekin.
Jonkun täytyy kirjoittaa laulu muistiin.
Kuinka moni muistaa Chris Overstreetin laulun Parantajasta?
Se oli klassinen hetki.
Sen jälkeen on tullut paljon uusia ihmisiä.
Chris, oletko täällä?
Hän on julistamassa jossakin.
Poikani on Atlantassa. Chris on Weavervillessä.
Danny on Australiassa, muut kuka ties missä.
Me olemme täällä, kiitos Jeesukselle.
Olin kertomassa teille tarinaa. Mikä se olikaan?
Chris oli Sacramenton lentokentällä -
bussissa matkalla parkkipaikalta terminaaliin.
Hän kysyi vieressä istuvalta, oliko tämä kuullut laulua "Parantaja"?
Sen nimistä laulua ei ollut olemassakaan.
Mies itsekään ei ollut koskaan kuullut sennimistä laulua.
Hän kysyi, halusiko nainen kuulla laulun.
On rohkeutta ehdottaa jotakin sellaista.
Mies alkoi laulaa Parantajasta, Kristuksesta.
Hän kertoi siitä. Me nauroimme. Pyysimme häntä laulamaan.
Pyysimme: "Chris, laula se."
Meistä oli hupaisaa kuunnella Chrisin juttua.
Kun hän alkoi laulaa, Jumalan läsnäolo laskeutui.
En ikinä unohda sitä.
Sokea silmä ja kuuro korva avautuivat.
Avaa Room. 15.
Tahdon puhua yliluonnollisesta rohkeudesta.
Se ei ole uusi aihe.
Hakkaan samaa rumpua taas.
Uudessa testamentissa puhutaan siitä, -
että kun Jumalan kansalla oli rohkeus -
ja kun he puhuivat rohkeasti, Jumala ilmestyi tilanteessa.
Hän vahvisti rohkeat sanat ihmein, merkein ja voimateoin.
Tämä tapahtui monta kertaa.
Kun Jumalan kansa saarnasi, julisti tai todisti rohkeasti, -
Jumala ei saattanut olla puuttumatta tilanteeseen -
sanomalla "aamen" puhuttuihin sanoihin.
Paljon siitä, mitä uskovat sanovat kautta maan -
ja mitä julistetaan puhujalavoilla ja niiden ulkopuolella, -
ei vaadi Jumalan vahvistusta.
Kun julistamme asioita, jotka ovat ihmiselle mahdollisia, -
Jumalan ei tarvitse ilmestyä ja vahvistaa sanaa teoin.
Ihmiset itse voivat vahvistaa sen.
Jumalan kansan on palettava oikeaa sanomaa -
ja kuultava Isän ääni, julistettava rohkeita profetioita -
ja henkilökohtaisia todistuksia -
kaupungeista, kodeista, asuinalueista ja ystävistä.
Kun julistamme rohkeasti ja Jumalan sydämen mukaisesti, -
Jumala ilmestyy tilanteeseen ja vahvistaa julistetun sanan.
Tällainen on Uuden testamentin uskovan elämäntapa.
Paavali kirjoittaa Room. 15:18:ssa: -
"En rohkene puhua mistään muusta kuin siitä," -
"mitä Kristus on minun kauttani tehnyt" -
"saattaakseen pakanat kuuliaisiksi puheiden ja tekojen avulla."
Onko täällä ketään, joka haluaisi sanottavan itsestään, -
että hän synnytti muissa kuuliaisuutta Jumalaa kohtaan?
Joitakin kuukausia sitten tutkimme Joos. 24:31:tä.
Siinä sanotaan, että Israelin kansa palveli Herraa -
koko Joosuan elinajan ja sen jälkeenkin, -
niin kauan kun oli elossa vanhimpia, -
jotka olivat nähneet, mitä suuria tekoja Herra oli tehnyt.
Israel rakasti, totteli ja palveli Jumalaa niin kauan, -
kun sillä oli johtajia, jotka olivat nähneet Jumalan teot.
Ihmisen hengellisessä DNA:ssa tapahtuu jotakin, -
kun saamme nähdä yliluonnollisia asioita, -
kuten vapautumisia, parantumisia, ihmeitä ja ilmestyksiä.
Se vaikuttaa ihmiseen.
Sitä ei saa kouluista, kätten päällepanemisista eikä kirjoista.
Yliluonnollisuuden koskettamalle ihmiselle tapahtuu jotakin.
Se muuttaa hänen DNA:nsa ja vaikutuskykynsä.
Johtaja saa yliluonnollisen auktoriteetin, -
joka sytyttää rakkautta ja poltetta ihmisten sydämissä.
Se on Room. 15:18:aa vastaava Vanhan testamentin jae.
Paavali kertoo asioista, joissa hän on menestynyt.
Hän on sanojen ja tekojen avulla herättänyt kuuliaisuutta pakanoissa
Tahdot, että elämälläsi saat muut rakastumaan Jeesukseen.
Jakeessa 19 Paavali kuvailee sanoja ja tekoja.
"Tunnustekojen, ihmeiden ja Pyhän Hengen voimalla" -
"olen vienyt päätökseen Kristuksen evankeliumin julistamisen" -
"kiertäen kaikkialla Jerusalemista aina Illyriaan saakka."
"Tunnustekojen, ihmeiden ja Pyhän Hengen voimalla" -
"olen vienyt päätökseen Kristuksen evankeliumin julistamisen."
"Tunnustekojen, ihmeiden ja Pyhän Hengen voimalla" -
"olen vienyt päätökseen Kristuksen evankeliumin julistamisen."
Jos tämä jae alkaisi Paavalin todistuksella siitä, -
mikä olisi inhimillisesti mahdollista, ja päättyisi näin: -
"olen vienyt päätökseen Kristuksen evankeliumin julistamisen", -
jae lukisi maan kaikkien kirkkosalien seinävaatteissa.
Siitä olisi kirjoitettu kirjoja ja lehtiartikkeleita.
Aiheesta pidettäisiin luentoja ja seminaareja.
Jos Paavali olisi puhunut jostakin inhimillisesti mahdollisesta, -
tämä jae ei olisi unohdettu jae.
Jos Paavali olisi sanonut: "Kun tulen kaupunkiin," -
"järjestän pidot köyhille" -
"ja näin vien päätökseen Kristuksen evankeliumin julistamisen", -
lapsille opetettaisiin pyhäkoulussa vieraanvaraisuudesta -
ja raamattukouluissa tutkittaisiin, miten järjestää pitoja köyhille.
Järjestämme toki juhlia vähävaraisille.
On ihanaa tehdä sitä, mikä on ihmiselle mahdollista.
On tärkeää panostaa siihen.
Se ei ole merkki evankeliumin julistamisen päätökseen viemisestä.
Sen merkkinä on, että sitä seuraavat ihmeet ja merkit.
Jos Paavali olisi sanonut jotenkin näin: -
"Paastoan kaksi päivää viikossa."
"Näin vien päätökseen Kristuksen evankeliumin julistamisen", -
meillä olisi kirjoja 48 tunnin paastosta.
Aihetta olisi tutkittu läpikotaisin.
Jae unohdetaan, koska siinä sanotaan: -
"tunnustekojen, ihmeiden ja Pyhän Hengen voimalla" -
"olen vienyt päätökseen Kristuksen evankeliumin julistamisen."
Todistus evankeliumin täydestä julistuksesta on se, -
että pimeyden voimat murretaan, ihmiset vapautuvat, -
sairaudet paranevat, avioliitot korjaantuvat -
ja liiketoimet alkavat menestyä.
Kuulin viime viikolla miehestä, joka meni yhteen yritykseen.
Hän sai tiedon sanan siitä, että yritys oli menossa nurin.
Yrityksen johtaja ei ollut kertonut siitä vielä kenellekään.
Hän kysyi mieheltä, keneltä hän oli kuullut, että yritys oli ongelmissa
Mies profetoi johtajalle Jumalan lupauksista.
Sen jälkeen yrityksen suunta muuttui. Se alkoi menestyä.
Tämä on Herran voima. Se on evankeliumin täyttä julistusta.
Ap. t. 14.
Ap. t. 14:1
Ap. t. 14. Apostolien tekojen kirja on juuri ennen Roomalaiskirjettä.
"Ikonionissa Paavali ja Barnabas menivät synagogaan puhumaan," -
"niin että suuri joukko juutalaisia ja kreikkalaisia uskoi."
"Ne juutalaiset, jotka eivät uskoneet," -
"yllyttivät pakanain mieltä veljiä vastaan."
Taistelukenttä sijaitsee mielessä.
"Ne juutalaiset, jotka eivät uskoneet," -
"yllyttivät pakanain mieltä veljiä vastaan."
"Niin he oleskelivat siellä kauan aikaa."
Kun lähetyssaarnaajat olivat lähdössä Kiinasta, -
koska kommunistit olivat nousseet valtaan, -
setäni päätti lähteä pienten lastensa kanssa Kiinaan.
Hän vei sinne lapsensa ja perheensä. Miksi?
Kun mielet on myrkytetty, on aika viipyä pitkään.
Monet määrittelevät Jumalan antaman tehtävän sen mukaan, -
miten avoinna tehtävä on, ei sen mukaan, mitä Jumala sanoo.
Kun vastustus nousi kaupungissa, -
perättömät jutut ja juorut alkoivat levitä -
ja viha ja kiihko alkoivat herätä ihmisten myrkytetyissä mielissä, -
apostoli Paavali sanoi: -
"Ostetaan kämppä ja jäädään tänne."
"On aika muuttaa kaupunkiin, koska paholaisen valta on rajattu."
Meidät on kytketty virtaan, Persoonaan, jonka valta on loputon.
"Apostolit viipyivät kaupungissa pitkähkön aikaa."
"He puhuivat rohkeasti, turvaten Herraan."
"Herra vahvisti sanan tunnusteoin ja ihmein heidän kättensä kautta."
Mikä oli Hengen vastaus mielen myrkytykseen?
Mieli on taistelukenttä.
Markuksen evankeliumissa kerrotaan, -
miten opetuslapset luulivat hukkuvansa myrskyssä.
Jeesus ohjasi heidät rantaan.
Rannalla he tapasivat riivatun miehen.
Hän heittäytyi Jeesuksen jalkojen juureen.
Hän ajoi saastaiset henget sikalaumaan.
Sikalauma syöksyi veteen.
Se on Jumalan huumoria.
Jeesus oli aiemmin sanonut, että kun pahat henget ajetaan ulos, -
ne etsivät kuivia erämaita.
En tiedä, miksi. Niin niiden sanotaan tekevän.
Minne sikalauma vei ne?
Tarinan loppu on täydellinen.
Jeesus ajoi ulos saastaiset henget.
Ne menivät sikoihin. Siat juoksivat veteen ja hukkuivat.
Kaupungin talous tuhoutui. Asukkaat suuttuivat Jeesukselle.
Vain yksi kääntyi.
Saastaiset henget pyysivät Jeesukselta: -
"Älä lähetä meitä pois tältä seudulta."
Niiden tehtävällä oli maantieteellinen raja.
Niiden vaikutuksen alaisena olleet ihmiset torjuivat Jeesuksen.
Heidän käyntinsä seurauksena oli vain yksi käännynnäinen.
Se oli lähetysmatka helvetistä. He melkein hukkuivat matkalla.
Perillä he törmäsivät ongelmiin, ja heidät ajettiin ulos kaupungista.
Jeesus jätti jälkeensä yhden edustajan, -
miehen, jota pahat henget olivat riivanneet.
Pahat henget olivat pimentäneet ihmisten sydämet ja mielet, -
niin etteivät he ymmärtäneet evankeliumia.
Kun Jeesus tuli sille seudulle seuraavan kerran, -
kaikki seudun asukkaat saapuivat kuulemaan Häntä.
Mieliä pimentänyt voima oli murrettu ihmeen kautta.
Ikonionissa alettiin saavuttaa läpimurtoa.
Juutalaiset ja kreikkalaiset alkoivat uskoa.
Niistä juutalaisista, jotka eivät uskoneet evankeliumiin, -
alkoi muodostua Uuden testamentin farao, paholaisen työkalu.
He asettuivat apostoleja vastaan.
He myrkyttivät ihmisten sydämet ja mielet.
Petoksen pilvi alkoi siirtyä ihmisten ylle.
Silloin apostolit sanoivat: "Jäämme tänne."
He viipyivät siellä pitkähkön ajan ja julistivat rohkeasti.
Heidän sanomallaan oli tarkka kärki.
Jumala ilmestyi ja vahvisti sanan.
Jumalan vastaus mielen linnakkeisiin ovat ihmeet.
Kun gerasalainen riivattu vapautui saastaisista hengistä, -
se katkaisi demonisen vallan sidoksen alueen yltä.
Se katkaisi sidoksen.
Kun uskomme valheen, vahvistamme valehtelijaa.
Kun mies vapautui, valheen side katkesi -
ja saastaisen hengen valta murtui. Ihmiset alkoivat nähdä selkeämmin.
Ihmiset tahtovat liittyä hengelliseen sodankäyntiin.
Jumala antaa erilaisia tehtäviä eri ihmisille.
Mielestäni harrastamme usein varjonyrkkeilyä.
Se on liikettä ilman varsinaista tulosta.
Saatamme huutaa, sitoa ja tehdä kaikkea suurella innolla, -
mutta mikään ei muutu.
Miksi?
Paholaista ei lyödä ajamalla sitä takaa.
Se lyödään, kun ihmisten tarpeet tulevat täytetyiksi.
Kun palvelemme ihmisiä, demoninen voima murskaantuu.
Tavoitteemme tulee olla palvella ihmisiä, -
osoittaa heille rakkautta sekä parantaa ja vapauttaa heidät.
Jos paholainen asettuu tielle, vedämme liipaisimesta.
Uskovan tehtävä ei ole jahdata paholaista.
Uskovan tehtävä on etsiä ihminen, joka on sidottu.
Jotakin tapahtuu, kun ihmeet murtautuvat esiin.
Kun pahat henget saavat sitoa ihmisten elämää, -
koko yhteisön yllä on pimeyden pilvi.
Kun uskova tulee auttamaan ihmistä, joka tarvitsee vapautusta, -
ja tämä paranee, -
helvetin lonkerot katkeavat.
Ihmisten mielten myrkyttäminen loppuu siihen.
Se on ihmeen ansiota.
Hengellisen sodankäynnin perustasoa on se, -
että etsii rukousta, parantumista ja vapautumista kaipaavia.
Avaa 1. Sam. 14.
Olemme puhuneet tästä kertomuksesta aiemminkin.
Se kertoo Joonatanista.
Joonatanilla on Raamatun huonoin sotastrategia.
Joonatan lähti aseenkantajansa kanssa kävelylle.
Israel oli sodassa filistealaisten kanssa.
Joonatan ja aseenkantaja näkivät vihollisjoukot kalliolla.
Joonatan sanoi: "Kyllä me ne voitamme."
Aseenkantaja katsoi vuoroin vihollisarmeijaa ja Joonatania.
Hän sanoi: "Joo".
Aseenkantaja on kertomuksen sankari.
Hän oli koululuokan järjestäjä.
Hän huolehti siitä, että pallo tuotiin välitunnin loputtua sisälle
Nyt hän toimi Joonatanin aseenkantajana.
Joonatan sai idean.
Liioitellaan hieman ja sanotaan, että heitä oli kaksi sotilasta.
Oikeasti sotilaita oli vain yksi.
Yllätyshyökkäys on heidän ainoa aseensa.
Se on heidän ainoa mahdollisuutensa.
Joonatan sanoi: "Mennään filistealaisten vartion näkyviin."
"Jos he pyytävät meitä pysymään paikoillamme," -
"me seisomme aloillamme."
"Jos he pyytävät meitä kiipeämään luokseen," -
"se on merkki siitä, että Herra antaa heidät meidän käsiimme."
Se olinaurettava sotasuunnitelma.
Ensinnäkin se tuhosi kaiken yllätysmomentin.
Toiseksi he joutuivat kiipeämään jyrkännettä.
He kiipesivät jyrkännettä käsin ja jaloin.
Filistealaiset näkivät, että heitä oli vain kaksi.
He näkivät, että heillä oli suunnaton ylivoima.
Joonatan ja aseenkantaja ryömivät ylös rinnettä.
Tämä on nähtävä taivaan näkökulmasta.
Jumala katsoi alas ja sanoi: "Voi kun ne ovat suloisia."
"Heitä on pakko rakastaa."
"Nuo kaksi ovat matkalla kokonaista armeijaa vastaan."
"Kaikki on poskellaan."
Hän sanoi arkkienkeli Mikaelille: -
"He sahaavat oksaa, jolla istuvat. Menisitkö kaatamaan puun?"
He kiipesivät käsin ja jaloin.
Enkeli kaatoi koko armeijan. He eivät päässeet ylös.
Aseenkantaja oli niin innoissaan, että hän unohti tehtävänsä.
Hänen tehtävänsä oli ojentaa sotilaalle varusteita, -
mutta hänpä otti miekan esiin ja löi kaikki kuoliaaksi.
Mitä Joonatan teki? Ehkäpä hän vain kannusti.
Luetaanpa kertomus Raamatusta.
1. Sam. 14:6: "Joonatan sanoi aseenkantajalleen:" -
"Mennään vihollisen vartion eteen. Ehkäpä Herra auttaa meitä."
"Herra voi antaa voiton pienen kuin suurenkin joukon voimin."
"Aseenkantaja vastasi: 'Tee kuten hyväksi näet.'"
"Jatka vain eteenpäin, seuraan sinua, minne menetkin."
"Joonatan sanoi: 'Hyvä! Mennään tuonne ja näyttäydytään heille.'"
"Jos he käskevät meitä pysymään paikoillamme," -
"me seisomme aloillamme."
"Jos he käskevät meitä kiipeämään luokseen," -
"silloin kiipeämme, sillä Herra antaa heidät meidän käsiimme."
"Se on oleva merkki." Anteeksi, tarvitsen isomman merkin.
"Kun he astuivat näkyviin, filistealaiset sanoivat:" -
"Kas! Heprealaiset alkavat ryömiä ulos koloistansa."
"Vartioston miehet huutelivat:" -
"Kiivetkää tänne, niin näytämme teille jotakin!"
Hupaisaa...
"Joonatan sanoi aseenkantajalleen: 'Kiipeä perässäni!'"
"Nyt Herra on antanut filistealaiset Israelin käsiin."
Mahtavaa. Tässä kohdassa Jumala ajatteli: "Suloista!"
"Jonatan kiipesi jyrkännettä käsin ja jaloin. Aseenkantaja seurasi."
"Joonatanin edetessä filistealaiset kaatuivat maahan," -
"ja hänen jäljessään tuleva aseen- kantaja pisti heidät kuoliaaksi."
"Pakokauhu valtasi koko filistealaisten sotajoukon."
"Ryöstelemässä olevat osastot joutuivat pelon valtaan."
"Maa vavahteli, ja kaikkialla syntyi valtava kauhu."
Huono uutinen kiirii nopeasti.
Tosi hyvä uutinen leviää vielä nopeammin.
Tämä on kertomus kahden miehen rohkeudesta.
He kiipesivät ylös jyrkännettä varmaan kuolemaan.
Vihollinen kuuli, että kansaa kaatui maahan Joonatanin edessä, -
kun hän käveli joukkojen keskellä.
Aseenkantaja pisti heidät kuoliaaksi.
Joonatan vain seisoi heidän edessään.
Tieto tästä levisi nopeasti vuorenhuipulta alas laaksoon, -
jossa filistealaisarmeija piti leiriä.
Tieto levisi filistealaisten maahan asti.
Maa vavahteli, koska pelko oli iskenyt filistealaissotilaisiin.
Maa vavahteli samalla kun he vavahtelivat pelosta.
Tapaan usein kertoa Pietarista.
Pietari ja Johannes paransivat ramman portinpielessä.
Pietaria ja Johannesta vainottiin sen takia, -
että he vapauttivat miehen, joka oli totuttu näkemään kerjäämässä.
Nyt hän käveli, hyppi ja ylisti Jumalaa.
Pietari ja Johannes vietiin neuvoston eteen.
Heitä kiellettiin julistamasta Jeesuksen nimeen.
Ap. t. 4:ssä sanotaan, -
että Pietari ja Johannes olivat täynnä rohkeutta.
Uskonnolliset johtajat rankaisivat heitä.
Vapauduttuaan Pietari meni suoraa päätä rukouskokoukseen.
Tämä kerrotaan Ap. t. 4:ssä.
Hän meni vankilasta suoraan rukouskokoukseen.
Hän sanoi, että on etuoikeus kärsiä Herran nimen tähden.
Hän rukoili: "Jumala! Katso heidän uhkauksiansa!"
Fariseukset olivat juuri kuulustelleet häntä.
"Jumala, anna palvelijasi puhua Sanaasi kaikella rohkeudella."
Heillä oli jo taivaasta saatu yliluonnollinen rohkeus.
Pietari rukoili: "Jumala," -
"tee kauttamme lisää niitä asioita, joiden vuoksi meitä vainotaan."
"Ojenna kätesi ja paranna, kun me rohkeasti julistamme Sanaasi," -
"niin että tapahtuu ihmeitä ja merkkejä Jeesuksen nimessä."
Vielä kun rukouskokous oli käynnissä, -
Pyhä Henki tuli ja täytti heidät.
He täyttyivät rohkeudella niin, että koko paikka vapisi.
Paljon on vapinaa.
Vapina tulee vain lisääntymään, -
koska Jumala on luvannut sen meille.
Kun täytymme rohkeudella ja ryhdymme toimeen, -
ilmapiirissä tapahtuu muutoksia.
Filistealaiset kuulivat, että israelilaisten joukossa -
oli kaksi yliluonnollisella rohkeudella varustettua miestä.
Demoninen valta inspiroi filistealaisia -
palvomaan epäjumalia ja uhraamaan niille.
Demoninen valta alkoi vavista, -
kun uutinen kahden ihmisen rohkeudesta levisi.
Tieto levisi filistealaisten leiriin -
ja saapui myös israelilaisten leiriin.
Tuloksena oli jotakin, -
minkä pitäisi olla jokaisen läsnäolijan sydämen huuto.
Kertomuksesta käy ilmi, miten tämä tulos syntyy.
1. Sam. 14:21: "Ne heprealaiset," -
"jotka olivat aiemmin joutuneet filistealaisten palvelukseen" -
"ja lähteneet heidän mukanaan sotaankin," -
"siirtyivät Saulin ja Jonatanin johtamien israelilaisten puolelle."
Vihollisen palveluksessa toimineet siirtyivät taas Israelin puolelle.
Kaupunkimme ja maan muut kaupungit ovat täynnä ihmisiä, -
jotka ovat joskus tunnustaneet Jeesuksen Herraksi.
Lankeemukset, loukkaukset ja pettymykset -
ovat saaneet heidät vastustajan puolelle.
Kun filistealaiset kuulivat näiden kahden miehen rohkeudesta, -
heidän leirissään tapahtui jotakin.
Siellä oli filistealaiseen elämän- menoon mukautuneita juutalaisia.
He palvoivat filistealaisten jumalia.
He taistelivat filistealaisten armeijassa Israelia vastaan.
He tahtoivat tuhota Israelin.
He kuulivat kahdesta rohkeasta juutalaisesta, -
jotka toimivat yliluonnollisella rohkeudella.
Kahden sotilaan sydämen rohkeus -
kosketti näitä vihollisleirissä palvelevia juutalaisia, -
jotka piileskelivät filistealaisten keskuudessa.
Yhtäkkiä he eivät enää pystyneetkään jäämään sinne.
He alkoivat riisua filistealais- armeijan sota-asua -
ja laskea alas filistealaisaseitaan.
He luopuivat asemastaan Jumalan työn vastaisessa rintamassa.
He siirtyivät israelilaisten puolelle -
taistelemaan ihmiselämää tuhoavia demonivoimia vastaan.
He siirtyivät eturintamaan kuultuaan toisten rohkeudesta.
Se kosketti heidän sisintään.
Ihmiset, jotka ovat syntyneet Jumalasta -
mutta joiden sisimpään on pesiytynyt syntiä ja loukkauksia, -
kantavat sisimmässään siementä, joka pitää kutsua esiin.
Tarinat rohkeudesta tuovat ne esiin ja saavat ihmisen muuttumaan.
He alkavat riisua filistealais- armeijan sotavarusteita.
He alkavat taistella niitä asioita vastaan, -
joille he kerran myivät sielunsa.
Uutiset rohkeudesta saavat ihmeitä aikaan.
Ne muuttivat ihmisten mielipiteet ja näkökulmat.
Nuo ihmiset olivat eri tavoin sidoksissa.
1. Sam. 14:22: -
Efraimin vuoristossa piileskeli israelilaisia.
Efraim oli osa Israelia.
"Kun Efraimin vuoristossa piileskelleet israelilaiset" -
"kuulivat filistealaisten lähteneen pakoon, hekin yhtyivät taisteluun."
Tätä ryhmää on vaikeampi tavoittaa.
On helpompi voittaa puolelleen langenneet -
kuin muuttaa passiivinen sydän.
Jakeessa 22 kuvaillaan niitä, jotka asuvat maassa -
ja piileskelevät eivätkä halua kantaa vastuuta.
He haluavat hyötyä Valtakunnan tarjoamista eduista, -
mutta he eivät halua maksaa siitä eivätkä olla kuuliaisia.
Se on säälittävää passiivisuutta.
He istuvat kokouksissa viikossa toiseen, vuodesta toiseen.
Sitten he kuulevat uutisen, -
uutisen miehestä, joka rukoili ruokakaupassa kuuron puolesta.
Hän puhui tiedon sanan kaupan kovaäänisten kautta.
Kaupassa syntyi herätys.
Kertomus on levinnyt ympäri maailman.
Se on vetänyt ihmiset Efraimin vuorten luolista, -
jossa he piileskelivät ja välttelivät vastuutaan.
Jokin alkaa kyteä heidän sisimmässään, -
ja he alkavat tajuta, etteivät he ole elämässä tyhjän panttina.
Heidät on luotu taistelemaan pimeyden voimia vastaan.
Heidät on luotu muuttamaan historian kulkua.
He eivät enää pysty elämään passiivisesti, -
sillä jokin lävistää pettymysten, synnin ja myönnytysten kerrokset.
Se koskettaa sisintä ja kutsuu esiin heidän todellisen minänsä.
He tajuavat: "Minä en ole tällainen."
He hylkäävät passiivisen elämäntyylinsä.
He juoksevat taistelun eturintamaan.
Jokin pysyy piilossa, ellei kuulla tarinoita rohkeudesta.
Maailmalle on levinnyt tarina pastorista, -
joka piti parantumiskokouksen lentokoneessa Atlantin yllä.
Tarinat läpimurroista, rohkeista ihmisistä, -
teidän tarinanne, tarinat läpimurroista leviävät maailmalle.
On ihmisiä, jotka ovat jättäneet työpaikkansa, -
perheensä, varmat työpaikkansa, -
kaikenlaiset asiat kaikkialla maailmassa.
He ovat tulleet Efraimin vuorilta.
Jotkut ovat tulleet filistealaisten leiristä.
Heitä istuu edessänne ja takananne.
He tulivat, koska he kuulivat, että se on totta.
Kaikki haluavat uskoa, että tämä on totta.
He ovat kyllästyneet vanhoihin, voimattomiin tarinoihin, -
lupauksiin, jotka eivät toteudu, -
poliittisiin ja uskonnollisiin järjestelmiin, -
joissa on paljon sanoja mutta joista puuttuu elämä.
Jeesus voitelee sinut julistamaan rohkeasti -
ja tulee vahvistamaan julistetun sanan.
Se haastaa pimeyden.
Uutiset leviävät, ja ihmiset löytävät todellisen identiteettinsä
Heidän identiteettinsä on filistealaisten leirissä -
tai passiivisuudessa ja vastuun pakoilussa.
Kun uutiset rohkeudesta leviävät, -
jokin alkaa kyteä heidän sisällään.
He alkavat sanoa: "Hetkinen. Minä en ole tällainen."
Kerron vielä yhden kertomuksen.
Daavid on mielestäni yksi Raamatun sankareista, -
kuten varmasti monen muunkin mielestä.
Hänen sydämensä oli Jumalan mielen mukainen.
Hän eli Jumalan edessä, -
niin että häntä muistellaan vielä satojen vuosien jälkeenkin.
Ennen kuin Daavidista tuli kuningas -
ja sen jälkeen kun hänet oli voideltu kuninkaaksi, -
hän oli erämaassa. Hän oli kokenut hyljeksintää.
Erämaassa miehet alkoivat kerääntyä hänen ympärilleen.
He olivat yhteiskunnan hylkäämiä. He eivät sopineet kerhoihin.
He eivät pystyneet pitämään työpaikkaa tai maksamaan laskuja.
He eivät elättäneet perhettä eivätkä tukeneet yhteiskuntaa.
Kukaan ei halunnut palkata heitä.
He kuulivat Daavidista ja näkivät hänessä jotakin.
Goljatin lisäksi Raamatussa lyödään ainakin neljä muutakin jättiläistä.
Niiden lyöjät olivat kaikki Daavidin seuraajia.
Olemme usein sanoneet, -
että jos haluat tappaa jättiläisen, seuraa jättiläisentappajaa.
Pyri sellaisten ihmisten seuraan, jotka ovat saaneet läpimurron.
Se on tarttuvaa.
Näitä hylkiöitä kutsutaan lopulta Daavidin sankareiksi.
Heitä oli 400, sitten 600.
Lopuksi he asuttivat kaupunkeja ja menestyivät.
He olivat pelottavia sotureita.
Millainen asenne sotilaalla täytyy olla, -
jos hän kohtaa yksin 800 vihollis- sotilasta ja tappaa heidät kaikki?
Täytyy olla tiukka asenne.
Eräs mies seisoi keihäs kädessä.
Hänellä oli 300 sotilasta vastassaan.
Hän seisoi siellä ja sanoi: "Antaa tulla vaan."
Puolen tunnin kuluttua kaikki muut olivat kuolleet.
He olivat pelottavia.
Jos taivaassa näytetään heistä videota, se on K-18.
Täytyy mennä pikakelauksella eteenpäin.
Heillä oli arvoasteikko, -
sen mukaan miten uskollisia ja voimakkaita he olivat.
Ylimmällä asteikolla oli kolme miestä. Heistä yksi oli Eleasar.
Kerran hän taisteli niin kauan, -
että hänen kätensä kouristui kiinni miekkaan.
Siitä kerrotaan 2. Sam. 23:ssa -
ja 1. Aik. 11:ssä.
Eleasar seisoi siinä paikassa, jossa Goljat oli lyöty.
Aina kun seistään paikassa, jossa on tapettu jättiläisiä, -
ja eletään aiempien voittojen todellisuudessa, -
pystytään toimimaan aiemman voiton liikevoimassa.
Jeesuksen todistus on profetian henki.
Olin täällä sunnuntaina, -
kun paksunsuolen syöpä nujerrettiin.
Samoin MS-tauti lähti tuolla erään henkilön kehosta.
Hän vapautui kokonaan.
Hän tuli Afrikasta unen takia.
Jumala lupasi parantaa hänet, jos hän tulisi Reddingiin.
Hän ei pystynyt edes kävelemään kunnolla. Tauti murskattiin.
Hän parantui ja alkoi juosta.
Olin täällä sinä päivänä, kun halvattu, -
joka ei ollut pystynyt kävelemään 38 vuoteen, parantui.
Tuolla jättiläinen lyötiin.
Hänen jalkansa vahvistuivat. Hän nousi pyörätuolista.
Tuo sairaus oli ryöstänyt äidin tyttäreltä.
Tytär istui tuolla ja itki itkemistään, -
koska hänen äitinsä parantui.
Sairaus oli rampauttanut hänen äitinsä.
Jättiläinen lyötiin. Sairaus hävisi.
Täällä oli mies, jolla oli kasvaimia vatsan tienoilla.
Hänelle oli annettu kuukausi elinaikaa.
Hän seisoi tässä ja hyppi. Hän piteli housuistaan kiinni.
Housut olivat käyneet isoiksi, sillä kasvaimet olivat kadonneet.
Tässä salissa on lyöty jättiläisiä.
Sitä tulee yhdeksi aseensa kanssa.
Ei voi enää erottaa miestä ja tehtävää.
Miekkaa ei enää lasketa, sillä käsi on kouristunut kiinni miekkaan.
Kun seisoo paikalla, jossa jättiläisiä on tapettu, -
seisoo menneiden sukupolvien voittojen imussa.
Se on hengellisen perinnön liikevoimaa.
Se siirtyy ihmisiin, jotka tiedostavat, -
että tässä paikassa on lyöty jättiläisiä.
Kävelin tässä salissa tänä aamuna.
Seisoin paikoissa, jossa kuurot korvat avautuivat.
Nainen oli kuurona syntynyt. Hänen korvansa avautuivat.
Kuurouden jättiläinen lyötiin.
Hän osoitti kovaäänisiä. Menin keskustelemaan hänen kanssaan.
Sitten tajusin, ettei hän ollut koskaan kuullut sanoja.
Sillä viikolla hän alkoi oppia sanoja.
Kävelin ympäri salia. Suljin silmäni ja seisoin paikoilla, -
joilla oli lyöty jättiläisiä
Kun löytää menneiden sukupolvien, -
menneiden päivien ja menneiden tuntien liikevoiman, -
seisoo liikevoimassa, josta ihmiset maksoivat hinnan.
Asiat, jotka saavat piileskelemään Efraimissa, alkavat raueta, -
samoin asiat, jotka saavat elämään filistealaisten keskuudessa, -
tekemään myönnytyksiä ja epäpuhtaita asioita.
Kun uutiset rohkeista saapuvat korviimme, -
tajuamme, ettei tarkoituksemme ole elää tyhjän panttina -
vaan että meidät on luotu palamaan tulta.
Kävelen päivittäin ympäri tätä salia.
Muistelen ihmeitä. Muistan, miten luut kiinnittyivät yhteen.
Ne olivat luutuneet väärin, mutta ne loksahtivat oikeille sijoilleen.
Muistan, miten rikkinäinen avioliitto eheytyi.
Aviopari oli eroamassa.
Kun he nousivat ylös, he rakastivat toisiaan, -
koska jättiläinen oli lyöty. Muistan sen.
Syntyi liikevoima, johon mekin voimme osallistua.
Tajuamme, ettei se ole vain muita varten, vaan myös minua varten.
Ota Raamattu esiin ja pidä sitä ylhäällä.
Voit myös tarttua vierustoverisi Raamattuun.
Rukoilen, että yliluonnollinen rohkeus saisi vallata meidät.
Pyydän sellaista rohkeutta, joka vavisuttaa.
Rukoilen, että yliluonnollinen rohkeus valtaisi sydämemme, -
jotta sanamme ja olemuksemme olisivat yhtä -
ja että olisimme yhtä tehtävämme kanssa, -
ettei miekkaa ja tehtävää laskettaisi syrjään.
Jumala, puhalla näihin ihmisiin.
Anna Jumalan tuulen polttaa.
Anna Jumalan tuulen sytyttää ja levittää tulta sydämiin, -
kun siirrymme pelkuruudesta rohkeuteen.
Anna tapahtua niin, -
ettei ajatus tehtävän alas- laskemisesta tule enää sydämiin, -
vaan että omaksuisimme antamasi identiteetin -
ja valtaisimme mahdottoman ja näkisimme jättiläisten kaatuvan.
Rukoilkaa ympärillänne olevien ihmisten puolesta.
Rukoilkaa itsenne ja muiden puolesta.
Herra, anna yliluonnollisen rohkeuden vallata sydämet.
Anna selittämätön rohkeus, joka käy yli ymmärryksen.
Rukoile, seurakunta.
Teistä jotkut ovat piileskelleet Efraimin vuoristossa.
Tunnusta vierustoverillesi: "Tulen Efraimin vuorilta."
"En asu siellä enää. Tulen ulos tuoreella liekillä."
Jotkut ovat vaeltaneet Herran kanssa mutta harhautuneet.
Tule eteen ja anna sovittaa itsesi Jumalan kanssa.
En kutsu kauan. Jos olet joskus vaeltanut Herran kanssa, -
mutta olet luopunut, tule eteen.
Tule nopeasti eteen.
Rukoile, seurakunta.
Täällä on ihmisiä, joiden elämä on muuttumassa täysin.
Kaikki muuttuu.
Kaikki muuttuu tänään.
Pyydän työntekijöitämme tulemaan eteen.
Tulkaa niin lähelle kuin suinkin.
Rukoilkaa heidän puolestaan, että Herra vapauttaisi heidät.
Kysykää heiltä, mikä toi heidät eteen.
Rukoilkaa heidän kanssaan.
Pyytäkää heille Pyhää Henkeä.
Tahdon, että jokainen antaa sovittaa itsensä Jumalan kanssa -
ja saa Jumalan tulen kasteen.
Rukoilkaa sitä, että uutiset yliluonnollisesta rohkeudesta -
löytäisivät vuoristoissa piileskelevien luo, -
niiden luo, jotka eivät vielä tiedä, keitä he ovat.
Anna uutisten tuoda pintaan jotakin, mikä nostaa heidät -
ja tekee heidät vastustajasta kannattajaksi, -
vastustajasta uudistuksen kärjeksi.
Se on mahdollista vain Kristuksessa.
Rukoilkaa hetken ympärillä olevien puolesta, -
että uutiset heidän rohkeudestaan kiirisivät kauas ja laajalle -
ja että ne koskettaisivat luolissa piileskeleviä.
Rukoile, että jotakin tapahtuisi.
Herra, anna armosi.
Sen täytyy tapahtua tässä kaupungissa, täällä.
Rukoillaan vielä kerran.
Olemme nähneet, -
miten uutiset rohkeudesta ovat kiirineet toiselle puolelle maata.
Uutinen rohkeudesta meni Atlantaan, -
jossa eräs mies työskenteli yhdessä toisen miehen kanssa.
Työtoveri kuoli matkalla töihin.
Hän oli kuolleena pitkään, ennen kuin kukaan tiesi.
Kertomukset teidän elämästänne koskettivat tuota toista miestä.
Hän sanoi: "En ole varma, tunsiko työtoverini Herraa."
Hän antoi käskyn sanan. Elämä palasi työtoverin ruumiiseen.
Eräs mies seisoi jalkapallojoukkueen edessä -
ja todisti uskostaan.
Kertomuksenne sytyttivät hänen sydämensä.
Koko joukkue otti Jeesuksen vastaan.
Kertomuksenne luovat kertomuksia.
Rohkeutenne sytyttää rohkeutta. Rukoile palavasti vielä kerran.
Herra, anna kertomusten mennä eteenpäin ja sytyttää sydämiä -
koko maassa.
Suomennos: Marianne Tenetz